| Medaljeoversikt |
| --- |
| Konkurrerte for Irans flagg Iran |
| Alpin: |
| Alpin Asiamesterskapet i alpint |
| Gull | Sør-Koreas flagg 2015 Pyeongchang |  Slalåm |
| Sølv | Sør-Koreas flagg 2015 Pyeongchang |  Storslalåm |
| Bronse | Irans flagg 2014 Darband Sar |  Slalåm |
| Bronse | Irans flagg 2014 Darband Sar |  Kombinasjon |

**Hossein Saveh Shemshaki** (født 5. august 1985 i Teheran) er en iransk alpinist.

Han har ikke debutert i verdenscupen i alpint, men har deltatt i en rekke FIS-renn. Hans fremste internasjonale meritter er gull i slalåm og sølv i storslalåm under Asiamesterskapet i alpint 2015.

Hans bror, Pouria Saveh Shemshaki, deltok også i Vinter-OL 2010.

Idrettskarriere
---------------

Saveh Shemshaki deltok i sitt første FIS-renn i februar 2001, der han kom på 20.-plass i slalåm, og han vant sitt første FIS-renn den 26. mars 2006, da han vant et slalåmrenn i Tyrkia. Under det iranske mesterskapet i alpint 2007 kom han på tredjeplass i storslalåm og sjuendeplass i slalåm. Han deltok også i Asiatiske vinterleker 2007 (Asian Winter Games), og kom der på niendeplass i slalåm og ellevteplass i storslalåm. Sesongen etter fikk han fjerdeplass i slalåm og super-G som beste resultat i det iranske mesterskapet.

Han deltok i Ski-VM 2009, og kom der på 41.-plass i slalåm og 73.-plass i storslalåm. Under det iranske mesterskapet i 2009 kom han på fjerdeplass i slalåm og niendeplass i storslalåm. Etter en nasjonal sølvmedalje i slalåm i 2010, bak Porya Saveh Shemshaki, representerte han Iran under Vinter-OL 2010 og kom der på 41.-plass i slalåm og 70.-plass i storslalåm. Han var Irans flaggbærer under avslutningsseremonien i disse lekene.

Asiatiske vinterleker 2011 ble arrangert i Kasakstan, og Saveh Shemshaki kom der på fjerdeplass i super-G, utfor og i superkombinasjonen. Han fikk sølv i super-G, superkombinasjonen og storslalåm under det iranske mesterskapet i 2011, og fikk bronse i slalåm. Han deltok i sitt andre ski-VM, da han kom på 89.-plass i storslalåm under Ski-VM 2011 i Tyskland. Han fikk to medaljer under det iranske mesterskapet i 2012; her kom han på tredjeplass i slalåm og superkombinasjonen. Under det iranske mesterskapet i 2013 fikk han en fjeredplass i superkombinasjonen som beste resultat, og han deltok i Ski-VM 2013, der han kom på 49.-plass i slalåm.

Den 5. januar 2014 vant han sin første nasjonale tittel, da han vant storslalåm under det iranske mesterskapet i alpint 2014. Han vant også slalåm i dette mesterskapet. Han representerte Iran under Vinter-OL 2014 i Sotsji, og kom der på 31.-plass i slalåm og 55.-plass i storslalåm, og var Irans flaggbærer under åpningsseremonien. I 2015 vant han slalåm og fikk sølv i storslalåm under det nasjonale mesterskapet, og han representerte Iran under Asiamesterskapet i alpint 2015, der han vant slalåm og fikk sølv i storslalåm, bak Choi Chang-hyun fra vertslandet Sør-Korea.

Han konkurrerte mindre i 2016 og 2017, men i 2018 vant han igjen slalåm under det iranske mesterskapet i alpint, og fikk sølv i storslalåm. I 2019 fikk han bronse i storslalåm i det iranske mesterskapet. Han ble iransk mester i storslalåm i 2021, og ble tatt ut til å representere Iran under Vinter-OL 2022. Imidlertid testet han positivt på anabole steroider 7. februar, før konkurransestart, og ble suspendert fra OL. Han deltok dermed ikke i konkurransen i Vinter-OL 2022.

Referanser
----------

1. ↑  FIS - *Hossein Saveh Shemshaki - Results 2006*, besøkt 18. februar 2022.
2. ↑  FIS - *Hossein Saveh Shemshaki - Results 2007*, besøkt 18. februar 2022.
3. ↑  FIS - *6th Asian Winter Games - Men's Slalom*, besøkt 18. februar 2022.
4. ↑  FIS - *6th Asian Winter Games - Men's Giant Slalom*, besøkt 18. februar 2022.
5. ↑  FIS - *Hossein Saveh Shemshaki - Results 2008*, besøkt 18. februar 2022.
6. ↑  FIS - *Hossein Saveh Shemshaki - Results 2009*, besøkt 18. februar 2022.
7. ↑  FIS - *Hossein Saveh Shemshaki - Results 2010*, besøkt 18. februar 2022.
8. 1 2 3  Olympics.com - *Hossein Saveh Shemshaki* Arkivert 18. februar 2022 hos Wayback Machine. besøkt 18. februar 2022.
9. ↑  FIS - *Hossein Saveh Shemshaki - Results 2011*, besøkt 18. februar 2022.
10. ↑  FIS - *Hossein Saveh Shemshaki - Results 2013*, besøkt 18. februar 2022.
11. ↑  FIS - *Hossein Saveh Shemshaki - Results 2015*, besøkt 18. februar 2022.
12. ↑  FIS - *Hossein Saveh Shemshaki - Results 2018*, besøkt 18. februar 2022.
13. ↑  BBC.com - *Winter Olympics: Iranian first to test positive for doping in Beijing*, besøkt 18. februar 2022.
14. ↑  NBC Los Angeles - *Iranian Alpine Skier Suspended After Positive Doping Test*, besøkt 18. februar 2022.

Eksterne lenker
---------------

* (en) Hossein Saveh Shemshaki – Olympedia Rediger på Wikidata

* (en) Hossein Saveh Shemshaki – Sports-Reference (OL-resultater – arkivert) Rediger på Wikidata

* (en) Hossein Saveh Shemshaki – FIS (alpint) Rediger på Wikidata

* (en) Hossein Saveh Shemshaki – TheSports.org Rediger på Wikidata